Във връзка с постъпило уведомление с вх. № ОВОС-1011/27.03.2025г. за инвестиционно предложение „Изменение на Общ Устройствен План на Община Първомай, касаещо образуване на нова структурна единица Тсоп (зона с производствено, складово и обслужващо предназначение) във връзка с осъществяване на инвестиционно намерение в поземлени имоти в масиви 33, 37, 38 и 39 по КК на гр. Първомай, местност Пантелей Липака, община Първомай, област Пловдив, за изграждане на зона с ПРОИЗВОДСТВЕНО, СКЛАДОВО И ОБСЛУЖВАЩО ПРЕДНАЗНАЧЕНИЕ“, с възложител **ОБЩИНА Първомай**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада в обхвата на чл.2, ал.2, т.2 от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“ BG0000436 „Река Мечка“.

Възложителите са информирани за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1011-1/03.04.2025г.